cyanic-selkie/wikianc huggingface dataset:
বাংলাদেশের পলিটেকনিক ইনস্টিটিউটের তালিকা
ইতিহাস
ষাটের দশকের শেষ ভাগ থেকে শুরু হয় দেশের তৎকালীন প্রতিটি শহরে একটি করে পলিটেকনিক ইনস্টিটিউট স্থাপনের প্রক্রিয়া। তৎকালীন পূর্ব পাকিস্তানে মোট ১৭টি পলিটেকনিক স্থাপিত হয়। ১৯৯৪ সালে বাংলাদেশ সরকারের অধীনে ৩টি নতুন পলিটেকনিক স্থাপিত হয়।
পলিটেকনিক ও মেডিকেল ইনস্টিটিউটের সংখ্যা
বর্তমানে বাংলাদেশে ৪৯টি সরকারি পলিটেকনিক ইনস্টিটিউট রয়েছে। এর মধ্যে পুরনো ইনস্টিটিউটের সংখ্যা ২০টি, যেগুলো পুরোপুরি সরকারি। নতুন রাজস্বভুক্ত ইনস্টিটিউটের সংখ্যা ৫টি, মনোটেকনিক ইনস্টিটিউট ৪টি, প্রকল্পভুক্ত ইনস্টিটিউট ১৮টি ও মহিলা পলিটেকনিক ইনস্টিটিউটের সংখ্যা ৪টি, টেকনিক্যাল স্কুল এন্ড কলেজ ৬৪টি। এছারাও কিছু মেডিকেল ইনস্টিউট রয়েছে (বর্তমানে বাংলাদেশ স্টেট মেডিকেল ফ্যাকাল্টির অধীনে)।
রকেট
সামরিক ও বিনোদনের কাজে রকেটের ব্যবহার তের শতকে চীনে দেখা যায়। তবে গুরুত্যপূর্ন বৈজ্ঞানিক, আন্তগ্রহের, শিল্পের কাজে রকেটের ব্যবহার হয়েছে বিংশ শতাব্দীতে এসে । তখন রকেটের কারনে নভশ্চরন থেকে শুরু করে চাঁদে প্রথম পা রাখা সবই সম্ভব হয়েছে। বর্তমানে আতশবাজি, ক্ষেপণাস্ত্র আরও অস্ত্র, ইজেকশন সিট, কৃত্রিম উপগ্রহের  উৎক্ষেপক যান, মানবজাতির মহাকাশ যাত্রা এবং মহাকাশ অনুসন্ধানের কাজে রকেট ব্যবহৃত হচ্ছে।
রকেটের জালানি হিসেবে রাসায়নিক পদার্থের ব্যবহার বেশি প্রচলিত। এক্ষেত্রে অক্সিডাইজার দ্বারা জালানির দহনের মাধ্যমে উচ্চগতি নির্গমক সৃষ্টি হয়।
বিশ্বে অনেক ধরনের রকেট উদ্ভাবিত হয়েছে। এটি ছোট্ট বোতল আকৃতি থেকে শুরু করে বৃহৎ আকৃতির মহাকাশযানের মতো হতে পারে। তন্মধ্যে এরিয়েন ৫ হচ্ছে অন্যতম বৃহৎ আকৃতির রকেট যা দিয়ে কক্ষপথে কৃত্রিম উপগ্রহ প্রেরণ করা হয়।
জার্মান বিজ্ঞানী বার্নার ফন ব্রাউন সর্বপ্রথম তরল-জ্বালানি ব্যবহার উপযোগী রকেট আবিষ্কার করেন। দ্বিতীয় বিশ্বযুদ্ধের সময়কালে জার্মানির পক্ষে কাজ করেন; কিন্তু পরবর্তীকালে মার্কিন যুক্তরাষ্ট্রে স্থানান্তরিত হন। সেখানেই তিনি আমেরিকার মহাকাশ প্রকল্পে কাজ করেন ও চাঁদে নভোচারী প্রেরণে সহায়তা করেন। তাকে রকেট বিজ্ঞানের জনক নামে অভিহিত করা হয়। বর্তমান এ আরো অনেক আধুনিক রকেট আবিষ্কার করা হয়েছে মানুষের কল্যাণের জন্য ব্যবহার করা হয়| যেমন:ফ্যালকন নাইন
যন্ত্রাংশ
রকেট ইঞ্জিনে যে জিনিসগুলো থাকে তার মধ্যে রয়েছে: পেলোড, বৈজ্ঞানিক যন্ত্রপাতি, মহাশূন্যচারী, নিয়ন্ত্রণ ও দিক নির্ধারণ ব্যবস্থা। এছাড়াও, পেলোড-২, ফার্স্ট স্টেজ, সেকেন্ড স্টেজ, বুস্টার, নজেল, প্রধান ইঞ্জিন অন্যতম।
রকেট ইঞ্জিন
রকেট ইঞ্জিন গতানুগতিক ব্যবহারসিদ্ধ ইঞ্জিনের মতো নয়। সাধারণ ইঞ্জিন জ্বালানিগুলোকে উত্তপ্ত করে যা পরে কিছু পিস্টনকে ধাক্কা দেয় এবং পরবর্তিতে তা ঢিলে হয়ে যায়। কাজেই কোনো গাড়ি বা চাকাযুক্ত যানের চাকা ঘুরানোর জন্যে ইঞ্জিন পর্যাবৃত্ত শক্তি ব্যবহার করে। বৈদ্যুতিক মোটরগুলোতেও এই পর্যাবৃত্ত শক্তি ব্যবহার করা হয়। কিন্তু একটি রকেট ইঞ্জিন চলার জন্যে কখনো পর্যাবৃত্ত শক্তি ব্যবহার করেনা। রকেটের ইঞ্জিনগুলো হলো রি-একশন ইঞ্জিন। রকেটের নীতি এরকমঃ যে জ্বালানিটুকু রকেটের মধ্যে থাকে সেটুকু একটি রাসায়নিক বিক্রিয়ার মধ্য দিয়ে যায় এবং পেছন দিয়ে বেরিয়ে আসে। এই বিক্রিয়ার কারণেই রকেট সামনের দিকে চলতে শুরু করে। এটি স্যার আইজ্যাক নিউটনের গতির তৃতীয় সূত্রের একটি চমৎকার উদাহরণ। রকেটের পিছে ধাক্কা দিয়ে উপরে ওঠার শক্তিকে পাউন্ডের সাহায্যে মাপা হয়। ১পাউন্ড হলোঃ ১পাউন্ডের বস্তুকে মধ্যাকর্ষনের বিরুদ্ধে স্থির রাখতে যতটুকু বল দরকার ততটুকু। রকেটের সামনে যাওয়ার এই ধাক্কা’র জন্যে ২ ধরনের জ্বালানি ব্যবহার করে। কঠিন জ্বালানি অথবা তরল জ্বালানি(LOX)। রকেট কী ধরনের জ্বালানি ব্যবহার করবে এই নিয়মানুসারে একে দুটি শ্রেণিতে ভাগ হয়েছে।
রকেট বডি
রকেটের বডি বা দেহ তেমন কোনো প্রভাবশালী জিনিস নয়। রকেটের দেহের কাজ হলো জ্বালানি ধারণ করা। আবার মাঝে মধ্যে এটি একটি ফাঁপা সিলিন্ডার হিসেবেও কাজ করে। কারণ এটি বায়ুর সঙ্গে যোগাযোগকৃত পৃষ্ঠিয় দেশকে হ্রাস করে। যাই হোক, রকেটের দৈর্ঘ্য বলে দেয় যে রকেটটি কীরকম কাজ করবে। রকেটের দেহ যত বড় হবে সেটি তত বেশি পৃষ্ঠীয়দেশ সৃষ্টি করবে। এর ফলে পৃষ্ঠিয়দেশ বড় হবে যার ফলে এটি সোজা পথে উড়বে। এ কারণেই, অনেক রকেটে পাখনা ব্যবহার করা হয় পৃষ্ঠীয়দেশ বাড়াবার জন্যে এবং রকেটের পশ্চাদ্ভাগ স্থির রাখার জন্যে।
নোজ কোণ
নোজ কোণ রকেটের অত্যন্ত গুরুত্বপূর্ণ একটি অংশ। নোজ কোণ দেখলেই বোঝা যায় এটি বায়ুমন্ডল জোর করে ভেদ করার জন্য তৈরী হয়েছে। অনেক বছর ধরে অনেক রকম নোজ কোণের নকশা তৈরী করা হয়েছে। যাই হোক, বেশিরভাগ নোজ কোণই বায়ুগতিবিদ্যা অনুযায়ী বন্দুকের বুলেটের নকল নকশা এর মতো হয়ে থাকে। কোনো রকেট কতো দ্রুত বায়ুমন্ডল ছেদ করবে তা নির্ভর করে নোজ কোণের উপর। রকেটের সুপার সনিক গতির জন্য নোজ কোণ হতে হবে শঙ্কু আকৃতিবিশিষ্ট্য। কেননা এটা খুব সহজে বায়ুমন্ডল ছেদ করতে পারে কোনো বাধা ছাড়াই। কিন্তু সাব-সনিক গতির জন্য দরকার গম্বুজাকৃতির নোজ কোণ। কেননা এটি সামান্য প্রতিবন্ধক হিসেবে কাজ করে কারণ এর পৃষ্ঠীয়দেশ বেশি বড় নয়।
ইউ উইল নেভার ইট লাঞ্চ ইন দিস টাউন এগেইন
ইউ উইল নেভার ইট লাঞ্চ ইন দিস টাউন এগেইন (You'll Never Eat Lunch in This Town Again) বইটি আমেরিকান চলচ্চিত্র প্রযোজক এবং লেখিকা জুলিয়া ফিলিপসের লিখিত আত্মজীবনী। বইটিতে জুলিয়া একজন চলচ্চিত্র প্রযোজক হিসেবে সত্তর এবং আশির দশকের হলিউডের যে বেলেল্লাপনা এবং ক্ষমতার অপব্যবহার এ বিষয়গুলো দৃষ্টিগোচরে আনেন। বইটি প্রথম প্রকাশিত হয় ১৯৯১ সালে এবং খুব দ্রুতই বেস্ট সেলারে পরিণত হয়। ২০০২ সালে লেখিকার মৃত্যুর পর বইটি পূনরায় প্রকাশিত হয়।
পটভূমি
১৯৭০ এর দশকে জুলিয়া ফিলিপস এবং তার স্বামী মাইকেল ছিলেন হলিউডের সবচেয়ে সফল চলচ্চিত্র প্রযোজকদের মধ্যে অন্যতম। তাদের প্রযোজিত দ্বিতীয় চলচ্চিত্র দ্য স্টিং প্রায় ১৬০ মিলিয়ন ডলার আয় করে এবং বেশ কয়েকটি একাডেমিক পুরস্কার জিতে নেয়। ফলশ্রুতিতে জুলিয়া প্রথম নারী হিসেবে বেস্ট পিকচার্স অষ্কার পান। এই জুটির দ্বিতীয় চলচ্চিত্র ট্যাক্সি ড্রাইভার-এর জন্য তারা দ্বিতীয় বারের মত অস্কারে মনোয়ন পান এবং ১৯৭৬ সালে পাল্ম দর জিতে নেন। ১৯৭৭ সালে তারা তাদের অর্থনৈতিকভাবে সবচেয়ে সফল চলচ্চিত্রটি প্রযোজনা করেন যেটি পরিচালনা করেন বিখ্যাত চিত্রপরিচালক স্টিভেন স্পিলবার্গ। চলচ্চিত্রটি প্রায় ৩০০ মিলিয়ন ডলার আয় করে নেয়।
তবে জুলিয়া ধীরে ধীরে মাদক সেবনের দিকে ঝুকে পড়ে এবং এটি তার কর্মজীবনকে প্রভাবিত করে। ফরাসি চলচ্চিত্র পরিচালক ফ্রঁসোয়া ত্রুফো তাকে বাজেট অসুবিধার জন্য তিরস্কার করেন এবং চলচ্চিত্রের পোস্ট প্রোডাকশনের সময় জুলিয়াকে বহিস্কার করেন তার অতিরিক্ত মাদক সেবনের জন্য
জুলিয়ার সাথে তার স্বামীর বিচ্ছেদ ঘটে এবং তিনি ধীরে ধীরে অন্ধকারে হারিয়ে যেতে থাকেন। একটা সময় শুধু কোকেইন-এর পিছনেই তিনি ১২০,০০০ ডলার ব্যয় করেন, যদিও পরবর্তিতে তার মাদকাসক্তি কাটানোর জন্য থেরাপি নেওয়া শুরু করেন। দীর্ঘ ১১ বছর হলিউড থেকে দূরে থাকার পরে তিনি আবার চলচ্চিত্র প্রযোজনাতে আসেন। তার ধনসম্পত্তি সব বিক্রি করে দিয়ে দ্য বিট চলচ্চিত্রটি প্রযোজনা করেন। চলচ্চিত্রটি ছিল একটি শিশুকে নিয়ে যে কিনা স্থানীয় এক গুন্ডা দলকে কবিতা শেখাতে চেষ্টা করত। চলচ্চিত্রটি বক্স অফিস হিট করতে পারেনি এবং মাত্র ৫ হাজার ডলার আয় করতেও ব্যর্থ হয়।
সারমর্ম
বইটি শুরু হয় ১৯৮৯ সালের লেখিকাকে পাঠকের সাথে পরিচয় করানোর মাধ্যমে এবং তা পরপরই পাঠক ১৯৪০ এর দশকে ফিরে যায় ব্রুকলিন-এ যেখানে জুলিয়ার শৈশব কেটেছে। তারপর বইটিতে দেখানো হয় লেখিকার জীবনের শুরুর দিক যখন লেখিকা এবং তার স্বামী মাইকেল চলচ্চিত্র প্রযোজক হিসেবে আত্মপ্রকাশ করেন। এই জুটির প্রযোজিত প্রথম চলচ্চিত্র ছিল স্টিলইয়ার্ড ব্লুস এবং এর মাধ্যমে তারা ১০০,০০০ ডলার আয় করে নেন। এরপর তারা ক্যালিফর্নিয়ার মালিব্যুতে থাকতে শুরু করেন। তারা কেট নামে মেয়ের বাবা-মা হন লেখিকা যখন তার ক্যারিয়ারের সবচেয়ে ভাল সময়টা কাটাচ্ছিলেন ঠিক তখনই মাদক সেবন শুরু করার মাধ্যমে তার অধঃপতনের শুরু হয়। এমনকি অষ্কার গ্রহণের দিনও তিনি মাদকাসক্ত ছিলেন। মাদক হিসেবে তিনি গ্রহণ করতেন একটি ডায়েট পিল, অল্প পরিমাণে কোক দেড় গ্লাস ওয়াইন এবং ভ্যালিয়াম ৩টি  জুলিয়া সে সময়ে হলিউডের প্রথম শ্রেণীর অনেক তারকার গোপন তথ্য ফাঁস করে দেন যাদের মধ্যে স্টিভেন স্পিলবার্গ, মার্টিন স্কোরসেজি, রিচার্ড ড্রেইফাস, ডেভিড গ্রেফান উল্লেখযোগ্য।এদের মধ্যে অনেকেই ছিলেন '৬০ এবং '৭০ এর দশকের হলিউডের প্রাণপুরুষ কিন্তু লেখিকা তাদেরকে খারাপ চোখে দেখতেন। পরবর্তিতে লেখিকা মাদক হিসেবে কোকেইন নেওয়া শুরু করেন। একজন উগ্র মাদকাসক্তের সাথে পরবর্তিতে তিনি সম্পর্ক শুরু করেন যার ফলে লেখিকার নিজের মায়ের অন্ত্যেষ্টিক্রিয়াতেও থাকতে পারেননি। এবিষয়গুলো বইটিতে আলোচিত হয়েছে।
হলিউডের মেয়েদের অবস্থান নিয়ে লেখিকা তার নিজস্ব দৃষ্টিভঙ্গি ব্যাখ্যা করেন। ছেলেদের তুলনায় মেয়েরা সেখানে অনেক পিছিয়ে আছে এবং এটা শুধুমাত্র মেয়ে হবার কারণেই এ বিষয়গুলোর সম্মুখীন হতে হয়। "আমি যদি নারী না হয়ে একজন পুরুষ হতাম তাহলে হলিউড আমার পাশে থাকত।" মাদকাসক্তির উপর ইঙ্গিত করে লেখিকা বলেন। তিনি আরো বলেন "তারা নারীদের দু চোখে দেখতে পারত না, সেখানে আমি ছিলাম নিত্তান্তই বাচ্চা একটা মেয়ে।" ২০০২ সালে চলচ্চিত্র সমালোচক ডেভিড থমসন জুলিয়া ফিলিপসকে নিয়ে লিখেন, "তোমরা হলিউডের লোকেরা নারীদের কখনোই ভালভাবে দেখ না,আমাদের সাথে থাকতে পছন্দ কর কিন্তু আমরা শুধুই দর্শক হিসেবে থাকি।". লেখিকার মতে, মাইক অভিজ এর মত কিছু লোকের জন্যই ১৯৭০ এর দশকের চলচ্চিত্রে গতানুগতিক তুচ্ছ বিষয়গুলো স্থান পেয়েছিল।এদের জন্যই তখনকার চলচ্চিত্রের মান নিয়ে প্রশ্ন তোলা যায়।
প্রাপ্তি
বইটি প্রকাশিত হওয়ার পরে অধিকাংশ সমালোচকই একথা স্বীকার করেন যে, বইটিতে অনেকের আপত্তিকর তথ্য ছিল যা তাদের ক্যারিয়ার শেষ করে দিতে পারত(যদিও বইটির পান্ডুলিপি থেকে প্রায় ২৫০ পৃষ্ঠার মত বাদ দেওয়া হয়), তারপরও র্যান্ডম হাউস ১৪ মাসের মত সময় নেয় শুধুমাত্র বইটির প্রকাশে অনুমতির জন্য।  সাপ্তাহিক ম্যাগাজিন দ্য ন্যাশন এর লুইস কোল বইটি নিয়ে বলেন"যদিও এটি লিখিত কিন্তু তারপরও যেভাবে চোখে আঙ্গুল দিয়ে হলিউডের তখনকার সত্যিকারের অবস্থা দেখানো হয়েছে তা এক কথায় বিস্ময়কর। নিউজউইক এই বইটির রিভিউতে একে '৫৭৩ পৃষ্ঠার বারুদ' নামে আখ্যায়িত করে। একজন চলচ্চিত্র প্রযোজক একে 'ইতিহাসের সবচেয়ে বড় সুইসাইড নোট' হিসেবে বর্ণনা করেন। ২০০৩ সালে পিটার বিসকিন্ডের সত্তরের দশকের হলিউড নিয়ে লিখিত 'ইজি রাইডারস,রেজিং বুলস' বইটি থেকে একটি প্রামাণ্যচিত্র বানানো হয়।প্রামাণ্যচিত্রটিতে অভিনেতা রিচার্ড ড্রেইফাস জুলিয়া ফিলিসকে ইঙ্গিত করে বলেন,"(লেখিকার) সত্য কথাগুলো হজম করা খুব কষ্টকর ছিল" চিত্রপরিচালক স্টিভেন স্পিলবার্গ কে তীব্র সমালোচনার পরেও তিনি লেখিকাকে ক্লোজ এনকাউন্টারস চলচ্চিত্রটি দেখার জন্য আমন্ত্রন জানান।
২০০২ সালে জুলিয়া ফিলিপস ক্যান্সারের জন্য মৃত্যুবরণ করেন।তার মৃত্যুর পরে যুক্তরাজ্যের ফেবার অ্যান্ড ফেবার প্রকাশনী বইটি পেপারব্যাকে প্রকাশ করে এবং তখন বইটি সবার নজর কাড়তে সক্ষম হয়।টিম অ্যাপোলো বইটির প্রশংসা করে লিখেন,'সত্যকে প্রকাশ করার ব্যাপারে এটি কোনো আপোস করেনি' "একই সাথে যথেষ্ট পরিমাণে বিনোদনদায়ক এবং সত্য প্রকাশে বদ্ধপরিকর" এভাবেই ডেভিড থমসন বইটির প্রশংসা করেন. <sup class="noprint Inline-Template" contenteditable="false">[ dead link ]
জুলিয়া ফিলিপসের স্মৃতিকথা নিয়ে লিখিত এই বইটি বাণিজ্যিকভাবে সফল হয়। বইটি দীর্ঘ ১৩ সপ্তাহ 'দ্য নিউ ইয়র্ক নন ফিকশন বেস্ট সেলার লিস্ট' এ এক নম্বরে ছিল। লস এঞ্জেলেসের প্রখ্যাত কয়েকটি বই বিক্রির দোকান থেকে জানা যায় যে, বইটি বিক্রির দিক দিয়ে অন্য সব বইকে হার মানায়। কিন্তু বইটি প্রকাশ করার জন্য হলিউড থেকে লেখিকার তীর্ব সমালোচনা করা হয়।এবং জুলিয়া, অ্যানা রাইস এর বিখ্যাত 'ইন্টারভিউ উয়থ এ ভ্যামপ্যায়ার' বইটি থেকে তৈরি চলচ্চিত্রে ডেভিড গ্রিফিন এর সাথে কাজ করার সুযোগ হারান। এমনকি লস এঞ্জেলেসের প্রায় সত্তরটিরও বেশি রেস্টুরেন্ট এর সঙ্গগঠন মর্টন বইটির জন্য ভবিষ্যতে পৃষ্ঠপোষকতায় অস্বীকৃতি জানায়।
জুলিয়ার অন্তিম সময়ে তাকে জিজ্ঞেস করা হয়েছিল যে তিনি বইয়ে সবার উপরে খুব নির্দয় ছিলেন কি না। তার উত্তর ছিল "আমাদের সবারই মান সম্মান আছে। অনেকেই আমার সাথে খারাপ ব্যবহার করেছে, তাই আমার কোন ক্ষোভ নেই।" তিনি অণুতপ্ত ছিলেন না। "আমি মাদকাসক্ত ছিলাম, এলকোহল সেবন করতাম এবং নিজের সন্তানের কাছেও খুব ভালো মা হতে পারিনিIএইসব কারণে আমি সামাজিকভাবে পরিত্যক্ত হইনি। বরং আমি তাদেরকে কঠোরভাবে মোকাবিলা করেছিলাম এবং এরা যা পাওয়ার যোগ্য তাদেরকে সেটাই দিয়েছিলাম।"
গুগল কিপ
গুগল কিপ  (Google Keep) গুগলের ডেভেলপ করা নোট বা চিরকুট রাখার একটি অ্যাপ্লিকেশন। গুগল কিপ ২০১৩ সালের ২০ মার্চ অ্যান্ড্রয়েড ও আইওএস মোবাইল অপারেটিং সিস্টেম এবং ওয়েব অ্যাপ্লিকেশান হিসেবে অবমুক্ত করা হয়। ২০১৫ সালের মার্চ মাস পর্যন্ত এটি গুগল প্লে থেকে প্রায় ৫০ মিলিয়নেরও বেশি বার ডাউনলোড করা হয়েছে।
বৈশিষ্ট্য সমূহ
গুগল কিপে যে ফিচার বা বৈশিষ্ট্যগুলো আছে তা হলো কালার কোডিং নোট, ছবি রাখা, লিস্ট তৈরি করা, জিও-ফেন্সিং, নোট শেয়ার করা ও রঙের মাধ্যমে খোঁজা।
অযুগ্ম ক্ষুরযুক্ত চতুষ্পদ
পেরিসোডাক্টাইলা বর্গের সদস্যগণ বা অযুগ্ম-খুর-যুক্ত চতুষ্পদরা হচ্ছে স্তন্যপায়ী প্রাণী যাদের বৈশিষ্ট তাদের খুরের অযুগ্ম (বিজোড়) সংখ্যক পদাঙ্গুলি এবং কিছুটা সহজ পাকস্থলীর দ্বারা পশ্চাৎপাকণালীতে গাঁজন প্রক্রিয়া (hind-gut fermentation)। যুগ্ম-খুর-যুক্ত চতুষ্পদ থেকে ভিন্ন, এরা নিজেদের পাকস্থলীর এক বা একাধিক প্রকোষ্ঠের পরিবর্তে অন্ত্রসমূহে উদ্ভিদ হজম করে। এই বর্গের অন্তর্ভুক্ত আছে তিনটি পরিবার: ইকুইডি, রাইনোসেরোটিডি এবং টাপিরিডি।
প্রাণীকুল
মোট ১৭টি প্রজাতি আছে। এদের অন্তর্ভুক্ত:
আরো দেখুন
যুগ্ম-খুর-যুক্ত চতুষ্পদ
২০১৯ কুল্লু বাস দূর্ঘটনা
২০১৯ সালের ২০ জুন তারিখে, একটি অতিবোঝাই বাস হিমাচল প্রদেশের  কুলু জেলার বানজার তহশিলে ধথ মরহ নামক স্থানে একটি গভীর নালায় গড়িয়ে পড়ে। দুর্ঘটনায় কমপক্ষে ৪৪ জন মারা যায় এবং ৩৪ জন আহত হয়।
তদন্ত
হিমাচল প্রদেশের মুখ্যমন্ত্রী জয় রাম ঠাকুর অতিরিক্ত জেলা ম্যাজিস্ট্রেট কুল্লু পরিচালনায় একটি ম্যাজিস্টেরিয়াল তদন্তের নির্দেশ দেন। ঠাকুর বলেছিলেন যে অতিরিক্ত যাত্রী বোঝাইয়ের কারণে দোষী প্রমাণিত হলে বাসের মালিকদের বিরুদ্ধে কঠোর ব্যবস্থা নেওয়া হবে।
হলি ওয়েস্ট
হলি ওয়েস্ট (লং বিচ, ক্যালিফোর্নিয়া, নভেম্বর ৩০, ১৯৮০) একজন মার্কিন পর্নোগ্রাফিক অভিনেত্রী।
জীবনী
ওয়েস্টের জন্ম লস অ্যাঞ্জেলস কাউন্টির (ক্যালিফোর্নিয়া) উপকূলীয় শহর লং বিচে। পর্ন শিল্পে আসার আগে তিনি বিভিন্ন কোম্পানিতে অফিস সহকারী হিসেবে কাজ করেছেন।
তিনি ২০০৭ সালে পর্নোগ্রাফিক চলচ্চিত্র শিল্পে প্রবেশ করেন, যখন তার বয়স ছিল ২৭ বছর।
অসিত ফার্নান্দো
অসিত মাদুসঙ্কা ফার্নান্দো (අසිතා ප්‍රනාන්දු; জন্ম: ৩১ জুলাই, ১৯৯৭) কাতুনেরিয়া এলাকায় জন্মগ্রহণকারী শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। জুলাই, ২০১৭ সালে শ্রীলঙ্কার পক্ষে আন্তর্জাতিক ক্রিকেটে প্রথম খেলেন তিনি।
ঘরোয়া প্রথম-শ্রেণীর শ্রীলঙ্কান ক্রিকেটে চিল মেরিয়ান্স দলের প্রতিনিধিত্ব করেন অসিত ফার্নান্দো। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।
প্রথম-শ্রেণীর ক্রিকেট
কাতুনেরিয়ার সেন্ট সেবাস্টিয়ানস কলেজে অধ্যয়ন করেছেন তিনি। টেস্ট ক্রিকেটে অংশগ্রহণের পূর্বে ২০১৬ সালের অনূর্ধ্ব-১৯ ক্রিকেট বিশ্বকাপে শ্রীলঙ্কা দলের সদস্য ছিলেন। ঐ বিশ্বকাপে তিনি শ্রীলঙ্কার শীর্ষস্থানীয় পেস বোলার ছিলেন। লাহিরু কুমারাকে সাথে নিয়ে দলকে প্রতিযোগিতার সেমি-ফাইনালে নিয়ে যান।
২০১৬ সাল থেকে অসিত ফার্নান্দো’র প্রথম-শ্রেণীর খেলোয়াড়ী জীবন চলমান রয়েছে। ২৪ ফেব্রুয়ারি, ২০১৮ তারিখে এসএলসি টুয়েন্টি২০ প্রতিযোগিতায় চিল মেরিয়ান্স ক্রিকেট ক্লাবের পক্ষে টুয়েন্টি২০ ক্রিকেটে অভিষেক ঘটে তার।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে ডাম্বুলা দলের পক্ষে খেলার জন্যে মনোনীত হন তিনি। পরের মাসে সুপার প্রভিন্সিয়াল ওয়ান ডে টুর্নামেন্টেও একই দলের সদস্য হন। এ প্রতিযোগিতায় তিন খেলায় অংশ নিয়ে ছয়টি ডিসমিসাল ঘটিয়ে ডাম্বুলার পক্ষে সর্বোচ্চ উইকেট শিকারীতে পরিণত হন।
আগস্ট, ২০১৮ সালে এসএলসি টি২০ লীগে কলম্বো দলের সদস্য হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে কলম্বো দলের সদস্যরূপে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র ওডিআইয়ে অংশগ্রহণ করেছেন অসিত ফার্নান্দো। ৩ জানুয়ারি, ২০২১ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এছাড়াও, ৮ জুলাই, ২০১৭ তারিখে হাম্বানতোতায় সফরকারী জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।
জুলাই, ২০১৬ সালে সফরকারী অস্ট্রেলিয়া দলের মুখোমুখি হবার উদ্দেশ্যে শ্রীলঙ্কার টেস্ট দলের সদস্যরূপে তাকে মনোনীত করা হয়। তবে, তাকে ঐ সিরিজে খেলানো হয়নি।
২০১৭ সালে জিম্বাবুয়ে দলের বিপক্ষে ওডিআই সিরিজের সদস্য হিসেবে তাকে শ্রীলঙ্কা দলে ঠাঁই দেয়া হয়। ৮ জুলাই, ২০১৭ তারিখে জিম্বাবুয়ের বিপক্ষে সিরিজের চতুর্থ ওডিআইয়ে তার অভিষেক ঘটে। হাম্বানতোতার মহিন্দ রাজাপক্ষ আন্তর্জাতিক স্টেডিয়ামে অনুষ্ঠিত ঐ খেলায় তিনি কোন উইকেট লাভ করতে পারেননি।
বাংলাদেশ গমন
ফেব্রুয়ারি, ২০১৮ সালে স্বাগতিক বাংলাদেশের বিপক্ষে শ্রীলঙ্কার টি২০আই সিরিজ খেলার জন্যে তাকে রাখা হয়। তবে, তাকে খেলানো হয়নি। মে, ২০১৮ সালে স্বাগতিক ওয়েস্ট ইন্ডিজের বিপক্ষে টেস্ট সিরিজ খেলার উদ্দেশ্যে মাহেলা উদাত্তে, কসুন রজিতা ও জেফ্রি ভ্যান্ডারসে’র সাথে তাকেও দলে রাখা হয়।
ডিসেম্বর, ২০১৮ সালে এসিসি এমার্জিং টিমস এশিয়া কাপে তাকে শ্রীলঙ্কা দলের সদস্য করা হয়। আগস্ট, ২০১৯ সালে সফররত নিউজিল্যান্ড দলের বিপক্ষে টেস্ট খেলার জন্যে বাইশ সদস্যের তালিকায় শ্রীলঙ্কা দলের সদস্য করা হয়। তবে, প্রথম টেস্টকে ঘিরে পনেরো সদস্যের চূড়ান্ত তালিকায় তাকে রাখা হয়নি।
নভেম্বর, ২০১৯ সালে বাংলাদেশে অনুষ্ঠিত এসিসি এমার্জিং টিমস এশিয়া কাপে শ্রীলঙ্কার সদস্য মনোনীত হন। একই মাসে ২০১৯ সালের দক্ষিণ এশীয় গেমসের ক্রিকেটে শ্রীলঙ্কার সদস্য করা হয়। চূড়ান্ত খেলায় স্বাগতিক বাংলাদেশের বিপক্ষে পরাজিত হলে তার দল রৌপ্যপদক জয় করে।
টেস্ট অভিষেক
ডিসেম্বর, ২০১৯ সালে পাকিস্তান গমনার্থে তাকে শ্রীলঙ্কার টেস্ট দলে যুক্ত করা হয়। ডেঙ্গু জ্বরে আক্রান্ত সুরঙ্গা লকমলের স্থলাভিষিক্ত হন তিনি। মার্চ, ২০২০ সালে সফররত ওয়েস্ট ইন্ডিজ দলের মুখোমুখি হবার জন্যে টি২০আই দলের সদস্য হন। তাকে নুয়ান প্রদীপের স্থলাভিষিক্ত করা হয়।
বৃহস্পতির বায়ুমণ্ডল
বৃহস্পতির বায়ুমণ্ডল হল সৌরজগতের বৃহত্তম গ্রহীয় বায়ুমণ্ডল। মোটামুটি সৌর অনুপাতে প্রধানত আণবিক হাইড্রোজেন ও হিলিয়াম দ্বারা এই বায়ুমণ্ডল গঠিত। এছাড়া মিথেন, অ্যামোনিয়া, হাইড্রোজেন সালফাইড ও জল সহ অন্যান্য রাসায়নিক যৌগও সামান্য পরিমাণে এই বায়ুমণ্ডলে উপস্থিত। অনুমান করা হয়, বৃহস্পতি গ্রহে জলের অবস্থান বায়ুমণ্ডলের অনেক গভীরে। তবে সেই জলের সরাসরি পরিমাপকৃত মাত্রা অত্যন্ত কম। বৃহস্পতির বায়ুমণ্ডলে নাইট্রোজেন, সালফার ও বিরল গ্যাসের অতিপ্রাচুর্য সৌর মানের তুলনায় প্রায় তিন গুননীয়ক বেশি।
বৃহস্পতির বায়ুমণ্ডলে কোনও সুস্পষ্ট নিম্নসীমা নেই। এই বায়ুমণ্ডল ক্রমশ গ্রহের তরল অন্তর্ভাগে অবস্থান্তরিত হয়েছে। সর্বনিম্ন অংশ থেকে উপরিতল পর্যন্ত এই বায়ুমণ্ডলের স্তরগুলি হল যথাক্রমে ট্রপোস্ফিয়ার, স্ট্র্যাটোস্ফিয়ার, থার্মোস্ফিয়ার ও এক্সোস্ফিয়ার। প্রত্যেকটি স্তরের নির্দিষ্ট বৈশিষ্ট্যসূচক তাপাঙ্ক নতিমাত্রা রয়েছে। সর্বনিম্ন স্তর ট্রপোস্ফিয়ার হল মেঘ ও কুয়াশার এক জটিল সমবায়। এই অংশটি গঠিত হয়েছে অ্যামোনিয়া, অ্যামোনিয়াম হাইড্রোসালফাইড ও জলের ভিন্ন ভিন্ন স্তর নিয়ে। উপরিভাগের অ্যামোনিয়া মেঘগুলি বৃহস্পতির পৃষ্ঠভাগেই দেখা যায়। এগুলি বিষুবরেখার সমান্তরালে এক ডজন ক্ষেত্রীয় বন্ধনীতে সংগঠিত এবং "জেট" নামে পরিচিত শক্তিশালী বায়ুমণ্ডলীয় প্রবাহ (বায়ু) দ্বারা পরিবেষ্টিত। বন্ধনীগুলির রং পর্যায়ক্রমিক: গাঢ় রঙের বন্ধনীগুলিকে বলা হয় "বেল্ট" এবং হালকা রঙের বন্ধনীগুলিকে বলা হয় "জোন"। জোনগুলি বেল্টগুলির তুলনায় শীতলতর, ঊর্ধ্বমুখিনতার সঙ্গে সঙ্গতিপূর্ণ। অপরদিকে বেল্টগুলি হল অবরোহী গ্যাসের বৈশিষ্ট্যসূচক চিহ্ন। মনে করা হয়, অ্যামোনিয়া বরফের উপস্থিতির কারণেই জোনগুলির রং হালকা দেখায়। কিন্তু বেল্টগুলির গাঢ় রঙের কারণ কী সেই ব্যাপারে বিজ্ঞানীরা নিশ্চিত নন। এই ধরনের শ্রেণিবদ্ধ গঠনশৈলী ও জেট বায়ুর উৎসটিও সঠিক বোঝা যায় না। যদিও এই ক্ষেত্রে একটি "অগভীর মডেল" ও একটি "গভীর মডেল"-এর অস্তিত্ব রয়েছে।
বার্হস্পত্য বায়ুমণ্ডলে অনেক ধরনের সক্রিয় ঘটনা ঘটে চলেছে। এই ধরনের ঘটনার মধ্যে রয়েছে বন্ধনীগুলির অস্থিরতা, ঘূর্ণি (ঘূর্ণবাত ও প্রতীপ ঘূর্ণবাত), ঝড় ও বজ্রপাত। বৃহস্পতির ঘূর্ণিগুলি বড়ো বড়ো লাল, সাদা ও বাদামি ডিম্বাকৃতি দাগের আকারবিশিষ্ট। বৃহত্তম দাগ দু’টি হল বৃহৎ লাল বিন্দু ও ডিম্বাকার বিএ (এটিও লাল)। এই দাগ দু’টি এবং অন্যান্য বৃহদাকার দাগগুলি প্রতীপ ঘূর্ণবাতমূলক। অপেক্ষাকৃত ছোটো আকারের প্রতীপ ঘূর্ণবাতগুলি প্রায়শই সাদা রঙের হয়ে থাকে। ঘূর্ণিগুলিকে আপেক্ষিকভাবে অগভীর বলেই মনে করা হয়। এগুলির গভীরতা কয়েকশো কিলোমিটারের বেশি নয়। বৃহস্পতির দক্ষিণ গোলার্ধে অবস্থিত বৃহৎ লাল বিন্দুটি সৌরজগতের জানা ঘূর্ণিগুলির মধ্যে বৃহত্তম। বিগত অন্তত তিনশো বছর ধরে এই দাগটির অস্তিত্ব লক্ষ্য করা যায়। এটি আকারে এতটাই বড়ো যে দুই বা তিনটি পৃথিবী গ্রাস করতে পারে। বৃহৎ লাল বিন্দুর দক্ষিণে অবস্থিত ডিম্বাকার বিএ অপর একটি লাল দাগ। এটির আকার বৃহৎ লাল বিন্দুর এক-তৃতীয়াংশ। ২০০০ সালে তিনটি সাদা ডিম্বাকার দাগ একীভূত হওয়ার ফলে এই দাগটির সৃষ্টি হয়েছিল।
বৃহস্পতি গ্রহে শক্তিশালী ঝড় উঠে থাকে, যার সঙ্গে প্রায়শই বজ্রপাতের ঘটনাও ঘটে। এই ঝড়গুলি হল বায়ুমণ্ডলে আর্দ্র পরিচলনের ফল, যা জলের বাষ্পীভবন ও ঘনীভবনের সঙ্গে জড়িত। ঝঞ্ঝাবিক্ষুব্ধ অঞ্চলগুলিতে বায়ু সবেগে ঊর্ধ্বমুখে ধাবিত হয়, যার ফলে উজ্জ্বল ও গভীর মেঘসমূহের সৃষ্টি হয়ে থাকে। ঝড়গুলি প্রধানত ওঠে বেল্ট অঞ্চলগুলিতে। বৃহস্পতিতে যে বজ্রপাত হয় তা পৃথিবীতে সংঘটিত বজ্রপাতের তুলনায় কয়েকশো গুণ শক্তিশালী এবং মনে করা হয় এগুলি জলীয় মেঘমেঘগুলির সঙ্গে সম্পর্কযুক্ত।
উল্লম্ব গঠন
বৃহস্পতির বায়ুমণ্ডলকে চারটি স্তরে ভাগ করা যায়। ক্রমবর্ধমান উচ্চতা অনুযায়ী এই স্তরগুলি হল ট্রপোস্ফিয়ার, স্ট্র্যাটোস্ফিয়ার, থার্মোস্ফিয়ার ও এক্সোস্ফিয়ার। পৃথিবীর বায়ুমণ্ডলে যে মেসোস্ফিয়ার স্তরটি দেখা যায়, তা বৃহস্পতির বায়ুমণ্ডলে অনুপস্থিত। এই গ্রহের কোনও কঠিন পৃষ্ঠতলও নেই। বার্হস্পত্য বায়ুমণ্ডলের সর্বনিম্ন স্তর ট্রপোস্ফিয়ার মসৃণভাবে গ্রহের তরল অন্তর্ভাগে অবস্থান্তরিত হয়ে গিয়েছে। এর কারণ এই গ্রহের বায়ুমণ্ডলে তাপমাত্রা ও চাপ হাইড্রোজেন ও হিলিয়ামের পক্ষে প্রান্তিক বিন্দুর অনেক উপরে থাকে, যার অর্থ এখানে গ্যাস ও তরল পর্যায়ের মধ্যে কোনও স্পষ্ট সীমারেখা নেই। ১২ বারের কাছাকাছি চাপে হাইড্রোজেন এক অতিপ্রান্তিক তরলে পরিণত হয়।
বৃহস্পতির বায়ুমণ্ডলের নিম্নসীমাটি সঠিকভাবে বর্ণিত না হওয়ার জন্য ৩৪০ কেলভিন তাপমাত্রার আশেপাশে ১ বারের নিচে প্রায় ৯০ কিলোমটার উচ্চতায় ১০ বার চাপমাত্রাটিকে সাধারণভাবে ট্রপোস্ফিয়ারের নিম্নতল মনে করা হয়। বৈজ্ঞানিক সাহিত্যে ১ বার চাপমাত্রাটিকে সচরাচর উচ্চতার শূন্যবিন্দু অর্থাৎ বৃহস্পতির "পৃষ্ঠভাগ" ধরে নেওয়া হয়। পৃথিবীর মতো বৃহস্পতির বায়ুমণ্ডলেরও উর্ধ্বতম স্তর এক্সোস্ফিয়ারের কোনও সুনির্দিষ্ট উপরিসীমা নেই। "পৃষ্ঠভাগ" থেকে প্রায় ৫,০০০ কিলোমিটার উচ্চতায় বায়ুমণ্ডলের ঘনত্ব ধীরে ধীরে কমতে কমতে মসৃণভাবে আন্তঃগ্রহ মাধ্যমে অবস্থান্তরিত হয়ে যায়।
বৃহস্পতির বায়ুমণ্ডলের উল্লম্ব তাপ-বিন্যাসক্রম পৃথিবীর বায়ুমণ্ডলেরই অনুরূপ। বৃহস্পতিতেও উচ্চতা বৃদ্ধির সঙ্গে সঙ্গে ট্রপোস্ফিয়ারের তাপমাত্রা কমতে থাকে এবং ট্রপোপজ অর্থাৎ ট্রপোস্ফিয়ার ও স্ট্র্যাটোস্ফিয়ারের সীমানায় পৌঁছে তা সর্বনিম্ন তাপমাত্রায় পরিণত হয়। এই ট্রপোপজের অবস্থান দৃশ্যমান মেঘমণ্ডলীর থেকে প্রায় ৫০ কিলোমিটার (বা ১ বার স্তরে) উচ্চতায়, যেখানে চাপ ও তাপমাত্রা যথাক্রমে প্রায় ০.১ বার ও ১১১ কেলভিন। থার্মোস্ফিয়ারে অবস্থান্তরের সময় এই তাপমাত্রা বৃদ্ধি পেয়ে দাঁড়ায় ২০০ কেলভিনে। এই থার্মোস্ফিয়ারের উচ্চতা ও চাপ যথাক্রমে প্রায় ৩২০ কিলোমিটার ও ১ মাইক্রো-বার। এই স্তরে বাড়তে বাড়তে ক্রমে ১০০০ কিলোমিটার উচ্চতায় পৌঁছে যায় যেখানে চাপ ১ নিউটন-বার এবং তাপমাত্রা প্রায় ১০০০ কেলভিন।
ট্রপোস্ফিয়ার এক জটিল মেঘের মণ্ডলী দ্বারা গঠিত। ০.৬-০.৯ বার চাপের ক্রমবিন্যাসে অবস্থিত উপরের দিকের মেঘগুলি অ্যামোনিয়া বরফ দ্বারা গঠিত। মনে করা হয়, এই অ্যামোনিয়া বরফের মেঘের নিচে অ্যামোনিয়াম হাইড্রোসালফাইড ((NH4)SH) বা অ্যামোনিয়াম সালফাইড ((NH4)2S, ১–২ বারের মধ্যে) দ্বারা গঠিত ঘনতর মেঘ এবং জলের (৩-৭ বার) অস্তিত্ব রয়েছে। এখানে কোনও মিথেন মেঘ নেই। কারণ এখানকার তাপমাত্রা মিথেনের ঘনীভবনের পক্ষে অত্যধিক বেশি। মেঘমণ্ডলীর ঘনতম স্তরটি জলীয় মেঘ দ্বারা গঠিত এবং বৃহস্পতির বায়ুমণ্ডলের গতিবিজ্ঞানের উপর এই মেঘের প্রভাবই সর্বাধিক। এর কারণ জলের উচ্চ ঘনীভবন তাপ এবং অ্যামোনিয়া ও হাইড্রোজেন সালফাউডের তুলনায় উচ্চ মাত্রায় জলের প্রাচুর্য (নাইট্রোজেন ও সালফার উভয়ের থেকেই অক্সিজেন এক অধিকতর অতিপ্রচুর রাসায়নিক উপাদান)। ট্রপোস্ফিয়ারের (২০০-৫০০ মিটার-বারে) এবং স্ট্র্যাটোস্ফিয়ারের (১০-১০০ মিটার-বারে) বিভিন্ন লঘু কুয়াশার স্তর প্রধান মেঘস্তরের উপরে অবস্থান করে। স্ট্র্যাটোস্ফিয়ারের লঘু কুয়াশা স্তরটি ঘনীভূত ভারী পলিসাইক্লিক অ্যারোমেটিক হাইড্রোকার্বন বা হাইড্রাজাইন দ্বারা গঠিত, যা উচ্চ স্ট্র্যাপোস্ফিয়ারে (১-১০০ মাইক্রোবার) সৌর অতিবেগুনি বিকিরণের প্রভাবে মিথেন থেকে উদ্ভূত হয়। আণবিক হাইড্রোজেনের সঙ্গে মিথেন অতিপ্রাচুর্যের আপেক্ষিকতার হার প্রায় ১০−৪, যেখানে আণবিক মেঘের তুলনায় ইথেন ও অ্যাসেটাইলিনের মতো অন্যান্য লঘু হাইড্রোকার্বনের অতিপ্রাচুর্যের হার প্রায় ১০−৬।
বৃহস্পতির বায়ুমণ্ডল ১ মাইক্রোবারের চেয়ে কম চাপে অবস্থিত। এই বায়ুমণ্ডলে এয়ারগ্লো, মেরুজ্যোতি ও এক্স-রশ্মি বিচ্ছুরণের মতো ঘটনা লক্ষিত হয়। এছাড়া এই বায়ুমণ্ডলে ক্রমবর্ধমান ইলেকট্রন ও আয়নের ঘনত্বের একাধিক স্তর এই গ্রহের আয়নমণ্ডলটি গঠন করেছে। থার্মোস্ফিয়ারের উচ্চ তাপমাত্রার (৮০০-১০০০ কেলভিন) কারণ এখনও সম্পূর্ণ ব্যাখ্যা করা যায়নি। তবে প্রচলিত মডেলগুলি ৪০০ কেলভিনের বেশি তাপমাত্রার কথা জানায় না। এই উচ্চ তাপমাত্রার কারণ সম্ভবত উচ্চ-শক্তিসম্পন্ন সৌর বিকিরণ (অতিবেগুনি ও এক্স-রশ্মি) বিশোষণ, বার্হস্পত্য চৌম্বকমণ্ডল থেকে অধঃক্ষিপ্ত তড়িদাহত কণার উত্তাপ, অথবা উপরিমুখে-সঞ্চারিত অভিকর্ষজ তরঙ্গের অপচয়। বৃহস্পতির মেরু অঞ্চল দু’টিতে ও নিম্ন অক্ষাংশে থার্মোস্ফিয়ার ও এক্সোস্ফিয়ার থেকে যে এক্স-রশ্মি বিচ্ছুরিত হয়, তা প্রথম পর্যবেক্ষিত হয়েছিল ১৯৮৩ সালে আইনস্টাইন মানমন্দির থেকে। বৃহস্পতির চৌম্বকমণ্ডল থেকে আগত শক্তিমান কণাগুলির দ্বারা সৃষ্ট উজ্জ্বল ডিম্বাকৃতি অরোরাসমূহ গ্রহের মেরু অঞ্চল দু’টিকে বৃত্তাকারে ঘিরে থাকে। শুধুমাত্র চৌম্বক ঝড়ের সময় অরোরার যে আঞ্চলিক অনুরূপকগুলি সৃষ্টি হয়, সেগুলি ক্ষণস্থায়ী হলেও এই অরোরাগুলি বৃহস্পতির বায়ুমণ্ডলের স্থায়ী বৈশিষ্ট্য। বৃহস্পতির থার্মোস্ফিয়ার পৃথিবীর বাইরে প্রথম জায়গা যেখানে ট্রাইহাইড্রোজেন ক্যটায়ন পর্যবেক্ষিত হয়েছে। বর্ণালির মধ্য-অবলোহিত অংশে এই আয়ন প্রবলভাবে বিচ্ছুরিত হয়। বিচ্ছুরণের তরঙ্গদৈর্ঘ্য ৩ ও ৫ মাইক্রোমিটারের মধ্যে থাকে। এটিই থার্মোস্ফিয়ারের তাপহ্রাসকরণের প্রধান উপায়।
রাসায়নিক গঠন
বার্হস্পত্য বায়ুমণ্ডলের প্রধান দু’টি উপাদান হল আণবিক হাইড্রোজেন ও হিলিয়াম। অণুর সংখ্যা অনুযায়ী আণবিক হাইড্রোজেনের সাপেক্ষে হিলিয়াম অতিপ্রাচুর্যের পরিমাণ ০.১৫৭ ± ০.০০৪ এবং এটির ভর ভগ্নাংশ হল ০.২৩৪ ± ০.০০৫, যা সৌরজগতের আদিম মানের থেকে সামান্য কম। এই অপর্যাপ্ততার কারণ সম্পূর্ণ বুঝে ওঠা সম্ভব হয়নি। কিন্তু হিলিয়ামের কিয়দংশ সম্ভবত বৃহস্পতির অন্তস্থলে ঘনীভূত অবস্থায় রয়েছে। এই ঘনীভবন সম্ভবত হিলিয়াম বৃষ্টির আকারে বিদ্যমান: যেহেতু ১০,০০০ কিলোমিটারের বেশি গভীরে হাইড্রোজেন ধাতুতে রূপান্তরিত হয়, সেই হেতু হিলিয়াম ড্রপলেট গঠন করে হাইড্রোজেন থেকে বিচ্ছিন্ন হয়ে যায়। এই ড্রপলেটগুলি ধাতব হাইড্রোজেনের তুলনায় ঘনতর হয় এবং অন্তস্থলের দিকে অবতরণ করে। এই ঘটনাটি দিয়েই নিয়নের তীব্র বিক্ষেপটিকে (সারণি দেখুন) ব্যাখ্যা করা যায়। নিয়ন এমন এক মৌল যা সহজেই হিলিয়াম ড্রপলেটগুলিতে দ্রবীভূত হয়ে যায় এবং সেই প্রকার দ্রবীভূত অবস্থাতেই হিলিয়ামের সঙ্গে অন্তস্থলের দিকে পতিত হয়।
বৃহস্পতির বায়ুমণ্ডলে জল, মিথেন (CH4), হাইড্রোজেন সালফাইড (H2S), অ্যামোনিয়া (NH3) ও ফসফাইনের (PH3) মতো বিভিন্ন সরল যৌগ পাওয়া যায়। ট্রপোস্ফিয়ারের গভীরে (১০ বারের কম) এগুলির অতিপ্রাচুর্য ইঙ্গিত করে যে বৃহস্পতির বায়ুমণ্ডল কার্বন, নাইট্রোজেন, সালফার ও সম্ভবত অক্সিজেনে সমৃদ্ধ এবং তার পরিমাণ সূর্যের সাপেক্ষে ২-৪ গুণনীয়ক। আর্গন, ক্রিপ্টন ও জেননের মতো বিরল গ্যাসও সৌর মাত্রার তুলনায় প্রচুর পরিমাণে পাওয়া যায় (সারণি দেখুন), কিন্তু নিয়ন তুলনামূলকভাবে অপ্রতুল। আরসাইন (AsH3) ও জারমেনের (GeH4) মতো অন্যান্য রাসায়নিক যৌগ এখানে খুবই সামান্য পরিমাণে উপস্থিত। বৃহস্পতির বায়ুমণ্ডলের উপরিভাগে ইথেন, অ্যাসিটিলিন ও ডায়াসেটাইলিনের মতো সরল হাইড্রোকার্বনসমূহও নামমাত্র মাত্রায় পাওয়া যায়। সৌর অতিবেগুনি বিকিরণ ও বৃহস্পতির চৌম্বকমণ্ডল থেকে আগত তড়িদাহত কণাগুলির প্রভাবে মিথেন থেকে এগুলির সৃষ্টি হয়। মনে করা হয়, শ্যুমেকার-লেভি ৯-এর মতো ধূমকেতুর সঙ্গে এই গ্রহের সংঘাতের ফলে বায়ুমণ্ডলের উপরিভাগে উপস্থিত কার্বন ডাইঅক্সাইড, কার্বন মনোক্সাইড ও জলের উদ্ভব ঘটেছে। ট্রপোস্ফিয়ার যে জলের উৎস হতে পারে না, তার কারণ শীতল ট্রপোপজ একটি শীতল ফাঁদের মতো কাজ করে, যা জলকে স্ট্র্যাটোস্ফিয়ারে উঠে আসতে বাধা দেয় (উপরের উল্লম্ব গঠন অংশটি দেখুন)।
পৃথিবী- ও মহাকাশযান-ভিত্তিক পরিমাপগুলি বৃহস্পতির বায়ুমণ্ডলে আইসোটপীয় অনুপাতগুলি সম্পর্কে জ্ঞান বৃদ্ধি করতে সাহায্য করেছে। ২০০৩ সালের জুলাই মাসের হিসেব অনুযায়ী, ডিউটেরিয়াম অতিপ্রাচুর্যের স্বীকৃত মান হল (২.২৫ ± ০.৩৫), যা সম্ভবত সৌরজগতের উদ্ভবের কারণ প্রাক্-সৌর নীহারিকাটির আদিম মানের নমুনাস্বরূপ। বার্হস্পত্য বায়ুমণ্ডলে 15N থেকে 14N নাইট্রোজেন আইসোটোপগুলির অনুপাত হল ২.৩, যা পৃথিবীর বায়ুমণ্ডলে প্রাপ্ত উক্ত অনুপাতের (৩.৫) তৃতীয়াংশ কম। বৃহস্পতি সম্পর্কে এই শেষোক্ত আবিষ্কারটি বিশেষভাবে গুরুত্বপূর্ণ। কারণ, সৌরজগতের উৎপত্তি-সংক্রান্ত পূর্ববর্তী তত্ত্বগুলিতে নাইট্রোজন আইসোটোপগুলির অনুপাতের পার্থিব মানটিকে আদ্যকালীন মনে করা হত।
ক্ষেত্র, বেষ্টনী ও প্রবাহসমূহ
বৃহস্পতির দৃশ্যমান পৃষ্ঠভাগটি বিষুবরেখার সঙ্গে সমান্তরাল বেশ কয়েকটি বন্ধনীতে বিভক্ত। এই বন্ধনীগুলি দুই প্রকারের: হালকা রঙিন "ক্ষেত্র" (ইংরেজি: "zones") ও অপেক্ষাকৃতভাবে অন্ধকার "বেষ্টনী" (ইংরেজি: "belts")। প্রশস্ততর বিষুবীয় ক্ষেত্রটি মোটামুটি ৭° দক্ষিণ থেকে ৭° উত্তর অক্ষাংশের মধ্যে বিস্তৃত। বিষুবীয় ক্ষেত্রের উপরে ও নিচে যথাক্রমে ১৮° উত্তর ও ১৮° দক্ষিণ অক্ষাংশের মধ্যে উত্তর ও দক্ষিণ বিষুবীয় বেষ্টনী দু’টি প্রসারিত। বিষুবরেখা থেকে আরও দূরে উত্তর ও দক্ষিণ ক্রান্তীয় ক্ষেত্র অবস্থিত। বেষ্টনী ও ক্ষেত্রগুলির পর্যায়ক্রমিক নকশাটি মোটামুটি ৫০° অক্ষাংশে অবস্থিত মেরু অঞ্চল পর্যন্ত প্রসারিত হয়েছে। এই অঞ্চলে পৌঁছে সেগুলির দৃষ্টিগোচরতা কিছুটা রুদ্ধ হয়েছে। বেষ্টনী ও ক্ষেত্রে বিভক্ত এই মৌলিক গঠনটি সম্ভবত দুই মেরু পর্যন্ত অন্ততপক্ষে ৮০° উত্তর বা দক্ষিণ অক্ষাংশ পর্যন্ত প্রসারিত।
ক্ষেত্র ও বেষ্টনীগুলির মধ্যে আকারের পার্থক্যের কারণ মেঘগুলির অস্বচ্ছতায় পার্থক্য। ক্ষেত্রগুলিতে অ্যামোনিয়ার ঘনীভবনের মাত্রা উচ্চতর। যার ফলে অধিকতর উচ্চতায় অ্যামোনিয়া বরফের ঘনতর মেঘগুলি দৃশ্যমান হয় এবং তারই ফলে সেগুলি হালকা রঙের দেখায়। অন্যদিকে বেষ্টনীর মেঘগুলি ক্ষীণতর এবং নিম্ন উচ্চতায় অবস্থিত। ট্রপোস্ফিয়ারের উপরিভাগ ক্ষেত্রগুলিতে শীতলতর এবং বেষ্টনীগুলিতে উষ্ণতর। বার্হস্পত্য ক্ষেত্র ও বন্ধনীগুলিকে যে রাসায়নিকগুলি রঙিন করে তুলেছে সেগুলির সঠিক প্রকৃতিটি জানা যায় না। কিন্তু সম্ভবত সালফার, ফসফরাস ও কার্বনের জটিল যৌগসমূহ এগুলির অন্তর্গত।
বার্হস্পত্য বন্ধনীগুলিকে ঘিরে রয়েছে এক ধরনের ক্ষেত্রীয় বায়ুমণ্ডলীয় প্রবাহ (বায়ু)। এগুলিকে "প্রবাহ" (ইংরেজি: belts) নামে অভিহিত করা হয়। যেখানে ক্ষেত্রগুলি বেষ্টনীতে অবস্থান্তরিত হয় সেখানে প্রবাহগুলি পূর্বমুখী (অগ্রমুখী ও বিষুবরেখার বিপরীতমুখে ধাবমান)। অন্যদিকে পশ্চিমমুখী (পশ্চাদগামী ও প্রত্যক্ষ গতি|পশ্চাদগামী]]) প্রবাহগুলি বেষ্টনী থেকে ক্ষেত্রে অবস্থান্তরের বৈশিষ্ট্যসূচক চিহ্ন। এই ধরনের প্রবাহ গতিবেগের নকশার অর্থ বিষুবরেখা থেকে মেরুর দিকে যাত্রাকালে ক্ষেত্রীয় বায়ুর গতি বেষ্টনীগুলিতে হ্রাস পায় এবং ক্ষেত্রগুলিতে বৃদ্ধি পায়। তাই বেষ্টনীগুলিতে বায়ু স্পর্শকপীড়ন ঘূর্ণাবর্তীয় এবং ক্ষেত্রগুলিতে প্রতীপ ঘূর্ণাবর্তীয়। বিষুবীয় ক্ষেত্রটি এই নিয়মের একটি ব্যতিক্রম। এখানে শক্তিশালী পূর্বমুখী (পশ্চাদগামী) প্রবাহ লক্ষিত হয় এবং একেবারে বিষুবরেখায় বায়ুর গতি স্থানীয়ভাবে সর্বনিম্ন। বৃহস্পতিতে প্রবাহের গতি উচ্চ (১০০ মাইল/সেকেন্ডেরও বেশি)। এই গতি ০.৭-১ বার চাপের বিন্যাসক্রমে অবস্থিত অ্যামোনিয়া মেঘগুলির সঙ্গে সঙ্গতিপূর্ণ। অগ্রমুখী প্রবাহগুলি সাধারণভাবে পশ্চাদগামী প্রবাহগুলির তুলনায় অধিকতর শক্তিশালী হয়। প্রবাহগুলির উল্লম্ব ব্যাপ্তির কথা জানা যায় না। দুই বা তিন মাত্রা উচ্চতার পরে মেঘগুলির উপরে এগুলি ম্রিয়মান হয়ে যায়। অন্যদিকে মেঘস্তরের নিচে বায়ুর গতি সামান্য বৃদ্ধি পায় এবং নিচে অন্তত ২২ বার চাপমাত্রা পর্যন্ত অপরিবর্তনীয় থাকে। গ্যালিলিও প্রোবটি এই চাপমাত্রা পর্যন্তই কার্যকর অবস্থায় পৌঁছাতে পেরেছিল।
বৃহস্পতির এই বন্ধনীবদ্ধ গঠনটির উৎস সম্পূর্ণ স্পষ্ট নয়। যদিও এটি সম্ভবত যা পৃথিবীর হ্যাডলি কোষকে চালনা করে তার অনুরূপ। সরলতম ব্যাখ্যাটি হল এই যে, ক্ষেত্রগুলি বায়ুমণ্ডলীয় ঊর্ধ্বমুখী প্রবাহের স্থান এবং বেষ্টনীগুলি নিম্নমুখী প্রবাহের প্রকাশ। ক্ষেত্রগুলিতে বায়ু অ্যামোনিয়ায় সমৃদ্ধ হয়ে উঠলে তা ছড়িয়ে পড়ে ও শীতল হয়ে যায়। এর ফলে উচ্চ ও ঘন মেঘগুলির উদ্ভব ঘটে। বেষ্টনী অঞ্চলে বায়ু অবতরণ করলেও পৃথিবীর অভিসৃতি ক্ষেত্রের মতোই সমতাপ প্রক্রিয়ায় উষ্ণায়ন চলতে থাকে এবং সাদা অ্যামোনিয়া মেঘগুলি উবে যায়। তার ফলে নিম্নবর্তী অধিকতর ঘোর রঙের মেঘগুলি প্রকাশিত হয়ে পড়ে। বৃহস্পতির বন্ধনীগুলির অবস্থান ও প্রস্থ এবং প্রবাহগুলির গতি ও অবস্থান লক্ষণীয়ভাবে সুস্থির। ১৯৮০ থেকে ২০০০ সালের মধ্যবর্তী সময়ে এগুলির মধ্যে পরিবর্তন অতি সামান্যই ঘটেছে। পরিবর্তনের একটি উদাহরণ হল ২৩° উত্তর অক্ষাংশে উত্তর ক্রান্তীয় ক্ষেত্র ও উত্তর নাতিশীতোষ্ণ বেষ্টনীর মধ্যবর্তী সীমানায় অবস্থিত সর্বাপেক্ষা শক্তিশালী পূর্বমুখী প্রবাহটির গতির হ্রাসপ্রাপ্তি। যদিও সময়ে সময়ে বর্ণময়তা ও গাঢ়তার মধ্যে পরিবর্তন দেখা যায় (নিচে দেখুন)। খ্রিস্টীয় সপ্তদশ শতাব্দীর গোড়ায় এই ধরনের পরিবর্তন প্রথম পর্যবেক্ষিত হয়েছিল।
নির্দিষ্ট বন্ধনীসমূহ
যে বেষ্টনী ও ক্ষেত্রগুলি বৃহস্পতির বায়ুমণ্ডলকে বিভাজিত করে রেখেছে, সেগুলির প্রতিটির নিজস্ব নাম ও স্বতন্ত্র কিছু বৈশিষ্ট্য রয়েছে। এগুলির সূত্রপাত ঘটেছে উত্তর ও দক্ষিণ মেরু অঞ্চলে, যেগুলি মেরু থেকে মোটামুটি ৪০-৪৮° উত্তর ও দক্ষিণ অক্ষাংশ পর্যন্ত প্রসারিত। এই নীলচে-ধূসর অঞ্চলগুলি সচরাচর ক্ষেত্রে বৈশিষ্ট্যহীন।
লিম্ব ডার্কেনিং, ফোরশর্টেনিং ও প্রাকৃতিক বৈশিষ্ট্যগুলির সাধারণ ব্যাপনের কারণে উত্তর নাতিশীতোষ্ণ অঞ্চলের উত্তর অংশটি মেরু অঞ্চলগুলির তুলনায় অধিকতর অস্পষ্ট। উত্তর-উত্তর নাতিশীতোষ্ণ মণ্ডলীটি সর্ব-উত্তর প্রান্তে অবস্থিত স্বতন্ত্র বেষ্টনী হলেও মাঝে মাঝে এটি অদৃশ্য হয়ে যায়। বিশৃঙ্খলাগুলিকে সচরাচর গৌণ ও স্বল্পকাল স্থায়ী হয়ে আসতে দেখা যায়। উত্তর নাতিশীতোষ্ণ ক্ষেত্রটির উত্তর দিকটি সম্ভবত অধিকতর সহজলক্ষ্য। এই এলাকাটি সাধারণত শান্তই থাকে এবং এখানকার অন্যান্য অপ্রধান বেষ্টনী ও ক্ষেত্রগুলিকে কখনও কখনও দেখাও যায়।
পাদটীকা
<li> The scale height sh is defined as sh = RT/(Mgj), where R = 8.31 J/mol/K is the gas constant, M ≈ 0.0023 kg/mol is the average molar mass in the Jovian atmosphere, T is temperature and gj ≈ 25 m/s2 is the gravitational acceleration at the surface of Jupiter. As the temperature varies from 110 K in the tropopause up to 1000 K in the thermosphere, the scale height can assume values from 15 to 150 km. <li> The Galileo atmospheric probe failed to measure the deep abundance of oxygen, because the water concentration continued to increase down to the pressure level of 22 bar, when it ceased operating. While the actually measured oxygen abundances are much lower than the solar value, the observed rapid increase of water content of the atmosphere with depth makes it highly likely that the deep abundance of oxygen indeed exceeds the solar value by a factor of about 3—much like other elements. <li> Various explanations of the overabundance of carbon, oxygen, nitrogen and other elements have been proposed. The leading one is that Jupiter captured a large number of icy planetesimals during the later stages of its accretion. The volatiles like noble gases are thought to have been trapped as clathrate hydrates in water ice. </li> </ol>
হাসকেল গ্রন্থাগার ও অপেরা হাউজ
হাসকেল মুক্ত গ্রন্থাগার এবং অপেরা হাউজ আমেরিকা এবং কানাডার সীমান্তে অবস্থিত যার মালিকানা দুই দেশের। হাসকেল লাইব্রেরিকে অনন্য করে তুলেছে এই সীমারেখা। রেখাটির বিস্তৃতি খুব অল্প হকেও যুক্তরাষ্ট্র আর কানাডাকে আলাদা করে দিয়েছে। গ্রন্থাগারটির জন্যে দুটি ঠিকানা ব্যবহৃত হয়: ৯৩ ক্যাসওয়েল এভেন্যু, ডার্বিলাইন, ভার্মন্ট এবং ১ রুয়ে চার্চ (গির্জার রাস্তা), স্ট্যানস্টেড, কুইবেক। অপেরা হাউজটি ৭ জুন ১৯০৪ সালে উদ্বোধন করা হয় এবং ১৯৭০ সালে উভয়দেশ একে ঐতিহ্যবাহী ভবন হিসেবে ঘোষণা করে।
গ্রন্থাগার
হাসকেল লাইব্রেরির মধ্য দিয়ে কালো দাগ চলে গিয়েছে। একদিকে ভার্মন্টের ডার্বি লাইন আর অন্যদিকে কুইবেকের স্ট্যান্ডস্টিড। সামান্য মাস্কিং টেপের চিহ্ন রেখেই দুটো দেশের সীমারেখা এঁকে দেওয়া হয়েছে। হাসকেল লাইব্রেরির গ্রন্থাগারিককে ফরাসি আর ইংরেজি দুটো ভাষাতেই পারদর্শী হতে হয়। গ্রন্থাগারের ভাগাভাগির সাথে সাথে এর বইগুলোরও ভাগ হয়ে গিয়েছে। গ্রন্থাগারের সামনের দরজা, বুলেটিন বোর্ড আর শিশুদের বই পড়েছে আমেরিকার ভাগে। আর বাদবাকি সব বর্ডারের অন্যপাশে। কেউ বর্ডারের পাশে শুয়ে, কেউ বসে, কেউ আবার পরিবার সহ, কেউ একা, কেউ নানা রকম স্টাইল করে ছবি তুলে যাচ্ছে এটা গ্রন্থাগারের খুব পরিচিত দৃশ্য। দুই দেশের ভেতরে সম্প্রীতি বাড়িয়ে তুলতে হাসকেল পরিবার এক শতক আগে ঠিক বর্ডারের মাঝখানে লাইব্রেরি আর অপেরা হাউজ নির্মাণ করেছিল। তবে ব্যাপারটা খুব একটা সহজ কাজ ছিল না। এমনকি পুরো ব্যাপারটি টিকিয়ে রাখাটাও যথেষ্ট জটিল। মোট দু’রকমের মুদ্রা গ্রহণ করতে হয় এখানে, নিরাপত্তার দিক দিয়েও দু’দিকেই বেশ কড়া নজর রাখতে হয়। শুধু তা-ই নয়, খাবার খাওয়ার জন্যও বর্ডার পার করতে হয় মানুষকে।
হাসকেল লাইব্রেরির এই বর্ডার নিয়েও তৈরি হয়েছে প্রচুর ঝামেলা। শুরুটা হয় ২০০১ সালের ১১ই সেপ্টেম্বর টুইন টাওয়ার হামলার মধ্য দিয়ে। বর্ডারের রেখা পড়েছে রাস্তার যে অংশে সেটাকে বন্ধ করে দেওয়া হয়, গাছপালা এনে রাখা হয়। এখনো অব্দি লাইব্রেরির সদর দরজার সামনে ২৪ ঘণ্টা যুক্তরাষ্ট্রের একটু আভ্যন্তরীণ নিরাপত্তার গাড়ি নিয়োজিত থাকে।
মহাকাশযান
thumb|আন্তর্জাতিক মহাকাশ বিরতিকেন্দ্র বা স্টেশন থেকে দৃশ্যমান ডিসকভারি নামক মহাকাশযান মহাকাশযান এক ধরনের যান বা যন্ত্র যা মহাকাশযাত্রার জন্য বিশেষ নকশায় তৈরি করা হয়। এগুলিকে বাংলায় মহাশূন্যযান, নভোযান, নভোখেয়াযান, অন্তরীক্ষযান, ইত্যাদি বিভিন্ন নামে ডাকা হতে পারে। কখনও কখনও মহাকাশযান পৃথিবী থেকে উৎক্ষিপ্ত হয়ে বহিঃস্থ মহাশূন্যে প্রবেশ করে এবং পরে আবার পৃথিবীতে তথা ভূপৃষ্ঠে ফিরে আসে; এক্ষেত্রে উৎক্ষিপ্ত মহাকাশযান মহাকাশ সফরকালে একটি পূর্ণ কক্ষপথ তৈরি করতে পারেনা বিধায় এর গতিপথকে উপকক্ষীয় মহাশূন্য উড্ডয়ন বলা হয়ে থাকে। কক্ষীয় মহাশূন্য উড্ডয়নের ক্ষেত্রে মহাকাশযানটি গ্রহের চারদিকে একটি বদ্ধ কক্ষপথে প্রবেশ করে এবং একে কেন্দ্র করে আবর্তন করতে থাকে। আবার রোবট নিয়ন্ত্রিত মহাশূন্য অভিযানের জন্য ব্যবহৃত মহাকাশযানগুলি স্বয়ংক্রিয়ভাবে বা রোবটের মাধ্যমে দূর-নিয়ন্ত্রিত হয়ে চলে। রোবট নিয়ন্ত্রিত মহাকাশযানের মধ্যে যেগুলো গ্রহের কক্ষপথ ছাড়িয়ে অসীম মহাশূন্যের দিকে যাত্রা করে তাদেরকে মহাকাশ সন্ধানী যান বলা হয়। এরকম একটির নাম নিউ হরাইজনস্‌। আর যেগুলো কোন গ্রহের কক্ষপথে আবর্তনরত থাকে তাদের বলা হয় কৃত্রিম উপগ্রহ।
মহাকাশযানের গতি
বর্তমানে মহাকাশযানের যে গতি তা দিয়ে মহাবিশ্বের বিরাট ব্যাপ্তিতে ভ্রমণ অসম্ভব। এজন্য মানুষকে তাদের সৃষ্ট মহাকাশযানের গতি বাড়াতে হবে। হিস্টরি চ্যানেলের দ্য ইউনিভার্স নামক ধারাবাহিক প্রামাণ্য চিত্রে মহাকাশযানের গতি বৃদ্ধির কয়েকটি উপায়ের উল্লেখ করা হয়েছে। এগুলো হল:
ত্রিপদ নাম
প্রাণিবিদ্যাবিষয়ক নামকরণের ক্ষেত্রে, ত্রিপদী নাম (trinomen ট্রাইনোমেন) বুঝায় একটি উপপ্রজাতির নামকে, উদাহরণস্বরূপ: Homo sapiens sapiens (হোমো সেপিয়েন্স সেপিয়েন্স) (মানুষ বা হোমো সেপিয়েন্সের একমাত্র জীবিত উপপ্রজাতি: দেহতত্ত্বগতভাবে আধুনিক মানব)। ত্রিপদী নাম তিনটি নাম দ্বারা গঠিত: গণবাচক নাম, প্রজাতিগত নাম এবং উপপ্রজাতিগত নাম। প্রথম দুই নাম দ্বারা দ্বিপদী নাম গঠিত হয়। তিনটি নামই ইটালিক অক্ষরে এবং শুধু গণবাচক নামের প্রথম বর্ণ বড় অক্ষরে লেখা হয়।
মাটিগাড়া সমষ্টি উন্নয়ন ব্লক
মাটিগাড়া সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি মাটিগাড়া তদন্ত কেন্দ্র ও শিলিগুড়ি থানার অন্তর্গত এবং ব্লকের সদর দফতর কদমতলায় অবস্থিত। বৈরাটিশাল এই ব্লকের একমাত্র জনগণনা নগরী।
ভূগোল
মাটিগাড়া অক্ষ-দ্রাঘিমাংশে সমুদ্রপৃষ্ঠ থেকে ১২৭ মিটার উচ্চতায় অবস্থিত। এই ব্লকের আয়তন ১৪০.৬০ বর্গ কিলোমিটার।
প্রশাসনিক বিভাগ
মাটিগাড়া সমষ্টি উন্নয়ন ব্লকটি একটি জনগণনা নগরী ও ৫টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: মাটিগাড়া-১, মাটিগাড়া-২, আঠারাখাই, পাথরঘাট ও চম্পাসারি এবং জনগণনা নগরীটি হল বৈরাটিশাল।
জনপরিসংখ্যান
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের সামগ্রিক জনসংখ্যা ১৯৭,২৭৮। এর মধ্যে ১৩৫,৫৮৩ জন গ্রামবাসী এবং ৬১,৬৯৫ জন শহরবাসী। মোট জনসংখ্যার মধ্যে ১০১,০২৩ জন পুরুষ এবং ৯৬,২৫৫ জন নারী। এছাড়া ব্লকের মোট জনসংখ্যার ৭০,৫২৭ জন তফসিলি জাতি এবং ২৬,৪৮৪ জন তফসিলি উপজাতি তালিকাভুক্ত।
সাক্ষরতা
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের মোট সাক্ষর জনসংখ্যা ১২৯, ০০৬। এর মধ্যে ৭২,৩৫২ জন পুরুষ এবং ৫৬,৬৫৪ জন নারী।
পরিবহণ ব্যবস্থা
৫৫ নং জাতীয় সড়ক ও ৩১ নং জাতীয় সড়ক মাটিগাড়া সমষ্টি উন্নয়ন ব্লকের উপর দিয়ে গিয়েছে। National Highway 55 and National Highway 31 pass through Matigara.
মারীচ
তার মা তাড়কা এবং ভাই সুবাহুর সাথে অসুর হওয়ার অভিশপ্ত, মারীচ প্রাথমিকভাবে ঋষিদের ভয় দেখিয়ে তার জীবন পরিচালনা করেছিলেন। ঋষি বিশ্বামিত্রের নির্দেশে তিনি রামের কাছে পরাজিত হন। তিনি আবার রামকে হত্যা করার চেষ্টা করেছিলেন, কিন্তু তাকে আবার প্রাণের জন্য দৌড়াতে হয়েছিল। শেষ পর্যন্ত, মারীচ সোনার হরিণের রূপ ধারণ করে এবং রাবণকে সীতাকে অপহরণ করতে সাহায্য করে।
জীবনের প্রথমার্ধ
মারীচ ছিলেন রাক্ষস বা অসুর সুন্দ (জাম্ব বা ঝাড়ঝার পুত্র) ও তাতাক নামে যক্ষিণী এর পুত্র। তাতাক ছিলেন যক্ষ রাজা সুকেতুর কন্যা, এবং সুকেতু তাকে ব্রহ্মার আশীর্বাদ হিসেবে পেয়েছিলেন। মারীচ এর সুবাহু নামে একজন ছোট ভাই ছিল। ভাইবোনেরা ছিলেন অত্যন্ত সুদর্শন এবং চরিত্রের দিক থেকে অভিজাত। তারা জাদুবিদ্যায় দক্ষ হয়ে ওঠে। একবার, সুন্দ নেশাগ্রস্ত অবস্থায় অগস্ত্য ঋষির আশ্রম আক্রমণ করেছিল। ক্রুদ্ধ অগস্ত্য তার ধ্যান শক্তি দ্বারা তাকে পুড়িয়ে ফেললেন। তাতাক যখন সুন্দ এর মৃত্যুর খবর জানতে পারেন, তখন তিনি ও তার ছেলেরা ঋষির উপর প্রতিশোধ নেওয়ার জন্য অগস্ত্যকে আক্রমণ করেন। ঋষি তাতাক, মারীচ ও সুবাহুকে অভিশাপ দেন, তাদের দুষ্ট, জঘন্য, রাক্ষসে রূপান্তরিত করেন।
তাতাকা এবং তার ছেলেরা রাক্ষসদের (অসুর) কুলপতি সুমালীর কাছ থেকে সাহায্য চাইতে পাতালে গিয়েছিলেন। সুমালী তাদের তার নাতি, রাবণ, লঙ্কার রাক্ষস রাজার কাছে নিয়ে যায়। রাবণ ত্রয়ীকে গঙ্গার সঙ্গমস্থলের কাছে সরযূ নদীর তীরে অবস্থিত মালদা ও কারুশ রাজ্য দখল করতে সাহায্য করেছিল। এই ত্রয়ী রাজ্যগুলিকে ধ্বংস করে ঘন বনে পরিণত করে, যা তাতাকের বন নামে পরিচিত হয়। তারা জনগণকে আতঙ্কিত করেছিল, যে কেউ সেই বনে যাওয়ার সাহস করেছিল তাকে গ্রাস করেছিল। দেবতা, দানব ও মানুষ, এমনকি সূর্য ও মেঘও তাতাক এবং তার পুত্রদের অঞ্চলে প্রবেশ করার সাহস করেনি। মারীচ ও সুবাহু এই অঞ্চলের ঋষিদের হয়রানি করতে এবং তাদের যজ্ঞবলি ধ্বংস করতে পছন্দ করতেন। ভাইয়েরা বলির বেদিতে রক্ত, মাংস ও হাড় নিক্ষেপ করে এবং ঋষিদের বলির পবিত্রতা নষ্ট করে।
বিশ্বামিত্রের যজ্ঞে রামের মুখোমুখি
বিশ্বামিত্র ও রাজপুত্ররা যখন তাদাক বনের মধ্য দিয়ে যাচ্ছিলেন, তখন তাদাক তাদের আক্রমণ করেন। লক্ষ্মণের সাহায্যে রাম তার তীর দিয়ে তাকে হত্যা করেন। বিশ্বামিত্র রামকে আশীর্বাদ করেছিলেন, যেমন তাদাকের শেষে দেবতারা আনন্দ করেছিলেন। ঋষি তাকে পুরষ্কার হিসেবে দিব্য অস্ত্র দিয়েছিলেন। বিশ্বামিত্র তখন তার ছয় দিনের যজ্ঞ শুরু করেন, যেখানে রাজপুত্ররা পাহারায় ছিলেন।
বেঙ্গালুরুর গোলাপি পেঁয়াজ
বেঙ্গালুরুর গোলাপি পেঁয়াজ, বা স্থানীয়ভাষায় বলা হয় গুলাবি ইরুলি, হল কর্ণাটক রাজ্যের বেঙ্গালুরুর আশেপাশে জন্মানো পিঁয়াজের একটি প্রজাতি। এটি ২০১৫ সালে ভৌগোলিক নির্দেশক চিহ্ন পেয়েছে।
ইতিহাস
বেঙ্গালুরুর গোলাপি পেঁয়াজ জন্মায় বেঙ্গালুরু নগর জেলা, বেঙ্গালুরু গ্রামীণ জেলা, চিকবল্লাপুর জেলা এবং কোলার জেলায়। এছাড়াও এগুলি তুমকর, হাসান, দাবণগেরে, ধারওয়াড় এবং বাগলকোট জেলাতেও জন্মায়। ভারতের আর অন্য কোনও স্থানে গোলাপি পিঁয়াজের চাষ হয় না।
চেহারা এবং এর ব্যবহার
এই জাতের পেঁয়াজগুলি গোলকাকার এবং এগুলির চ্যাটাল তলের কন্দ রয়েছে। এদের অন্যান্য বৈশিষ্ট্য যা এগুলিকে অনন্য করে তোলে তা হল এদের গাঢ় লাল রঙ, অ্যান্থোসায়ানিন, ফেনল এবং তীব্র স্বাদ। এগুলিতে উচ্চ মাত্রার প্রোটিন, ফসফরাস, লৌহ এবং ক্যারোটিন রয়েছে বলে জানা যায়।
এই পেঁয়াজের তীব্র স্বাদ এগুলিকে আচারে ব্যবহারের উপযোগী করে তুলেছে।
রফতানি
বেঙ্গালুরু গোলাপি পিঁয়াজ ভারতে খুব কমই ব্যবহৃত হয়, কিন্তু বিদেশে, যেমন মালয়েশিয়া, সিঙ্গাপুর, ইন্দোনেশিয়া, বাহরাইন, সংযুক্ত আরব আমিরাত, বাংলাদেশ এবং শ্রীলঙ্কায় প্রচুর পরিমাণে রফতানি হয়।
২০১০-১১ অর্থবছরে ২২,০০০ টনেরও বেশি বেঙ্গালুরুর গোলাপি পেঁয়াজ অন্যান্য দেশে রফতানি করা হয়েছিল। অবশ্য এটি ২০০৩-০৪ এবং ২০০৫-০৬ সালে যথাক্রমে ৩৬,০০০ এবং ৩২,০০০ টনের রফতানি তুলনায় কম ছিল। কর্ণাটকে এই ফসলের জন্য একটি এইজেড (কৃষি রফতানি অঞ্চল) স্থাপনের পর পাঁচ বছরে ₹৫০০ কোটিরও বেশি মূল্যের গোলাপি পেঁয়াজ রফতানি করা হয়েছিল।
ভৌগোলিক নির্দেশক
২০১৫ সালে বেঙ্গালুরু গোলাপি পিঁয়াজকে ভৌগোলিক নির্দেশক মর্যাদা দেওয়া হয়েছিল। এর ফলে বেঙ্গালুরু গোলাপি পেঁয়াজ উৎপাদক অ্যাসোসিয়েশনের সদর দফতর চিকবল্লাপুর এই বিশেষ জাতের পেঁয়াজের চাষের পেটেন্ট অধিকার পেয়েছিল।
কৌশল্যা
কৌশল্যা (সংস্কৃত: कौशल्या) হলেন হিন্দু মহাকাব্য রামায়ণে বর্ণিত অযোধ্যার রাজা দশরথের প্রধানা স্ত্রী । ইনি রামায়ণের মূল চরিত্র শ্রীরামের জননী । ইনি কোশলাধিপতির কন্যা। পরবর্তীকালে রচিত কিছু গ্রন্থে শান্তাকে তাঁর কন্যা হিসেবে বর্ণনা করা হয়েছে। কিন্তু, মহর্ষি বাল্মীকি রচিত রামায়ণের আদিকাণ্ড বা বালকাণ্ডে স্পষ্ট উল্লিখিত হয়েছে যে, কৌশল্যার কোনো কন্যা সন্তান নেই। শান্তা হলেন দশরথের বন্ধু অঙ্গদেশের রাজা রোমপাদের একমাত্র কন্যা।
দীর্ঘকাল নিঃসন্তান থাকায় দশরথ পুত্রেষ্টিযজ্ঞ করেন এবং তারই ফলে কৌশল্যার গর্ভে রামের জন্ম হয়।
তিনি নম্র, স্নেহশীলা ও মধুরস্বভাবা ছিলেন । তাঁর ধৈর্যের চরম পরীক্ষা হয় পুত্র রামের বনবাস কালে । তিনি প্রথমে পুত্রকে বনগমনে নিবৃত্ত করতে চেষ্টা করেন, কিন্তু পিতৃসত্য পালনে নিষ্ঠা ও অপূর্ব ধর্মপ্রাণতা দর্শনে তিনি পুত্রবিরহ দুঃখ তুচ্ছ করে রামকে সম্মতি দেন ও আশীর্বাদ করেন । চৌদ্দ বৎসর পর রাম অযোধ্যায় প্রত্যাবর্তন করলে অশ্বমেধ যজ্ঞের পর কৌশল্যার মৃত্যু হয়।
আসানসোল-গয়া বিভাগ
আসানসোল- গয়া বিভাগটি ভারতের Asansol এবং গয়াকে সংযুক্ত করে একটি রেলপথ । এই ট্র্যাকটি গ্র্যান্ড কর্ড, হাওড়া-গয়া-দিল্লি লাইন এবং হাওড়া-এলাহাবাদ-মুম্বাই লাইনের অংশ। এই বিভাগে এনএসসি বোস গোমোহ-বরকাকানা লাইন রয়েছে। এটি ইস্টার্ন রেলওয়ে এবং ইস্ট সেন্ট্রাল রেলওয়ের এখতিয়ারের অধীনে। বিভাগটি Bokaro Steel City এবং Adra মধ্য দিয়ে দক্ষিণ পূর্ব রেলওয়ের সাথে সংযুক্ত।
প্রধান লাইন
বর্ধমান-আসানসোল লাইনটি প্রথম ১৮৫৮ সালে বরাকর পর্যন্ত প্রসারিত হয় এবং তারপর ১৮৯৪ সালে ইস্ট ইন্ডিয়ান রেলওয়ে কোম্পানি ঝরিয়া ও কাটরাস পর্যন্ত লাইনটি প্রসারিত করে, ঝরিয়া কয়লাক্ষেত্র খুলে দেয়। ধানবাদ একটি প্রধান কয়লা লোডিং এলাকা হিসাবে আবির্ভূত হয়েছে। রেলওয়ে-সম্পর্কিত একটি সূত্র বলছে যে সীতারামপুর থেকে ধানবাদ পর্যন্ত লাইনটি ১৮৮০ সালে নির্মিত হয়েছিল।
গুরপা-গুঝাণ্ডি
১৮৬৬ সালে হাওড়া থেকে দিল্লি পর্যন্ত রেল সংযোগের কাজ শেষ হলে, ইস্ট ইন্ডিয়ান রেলওয়ে হাওড়া-দিল্লি প্রধান লাইনের দূরত্ব কমানোর জন্য ক্রমাগত প্রচেষ্টা চালাচ্ছিল। বেশ কয়েকটি সমীক্ষার পর, একটি ১৮৮৮-৮৯ সালে এবং আরও দুটি পরবর্তীকালে, ধানবাদ থেকে কোডারমা এবং গয়া হয়ে মুঘল সরাই পর্যন্ত একটি রুট নির্ধারণ করা হয়েছিল। এই অংশের প্রধান কাজগুলি হল দেহরিতে সোন নদীর উপর একটি সেতু, এবং গুরপা ও গুজহান্ডির মধ্যে টানেলিং এবং ঘাট লাইন নির্মাণ।
গুজহান্ডি (উচ্চতা 370 মি)-গুর্পা (উচ্চতা 193 মি) বিভাগ, কোডারমার পশ্চিমে, একটি ঘাট (পাহাড়/পাহাড়ের ঢাল), কোডারমা মালভূমি গয়া সমভূমিতে ঢালু।
১৯০৬ সালের ৬ ডিসেম্বর গুজাহান্ডিতে ভারতের ভাইসরয় এবং গভর্নর জেনারেল লর্ড মিন্টো দ্বারা গ্র্যান্ড কর্ড খোলা হয়েছিল। ভাইসরয় এবং লেডি মিন্টো গয়া ভ্রমণ করেন, সেখান থেকে তারা একটি বিশেষ পর্যবেক্ষণ গাড়িতে করে গুজহান্ডিতে যান। হাওড়া থেকে দুটি বিশেষ ট্রেন আমন্ত্রিতদের বহন করে। ভাইসরয় আনুষ্ঠানিকভাবে লাইনটি সম্পূর্ণ করার জন্য একটি সিলভার স্প্যানার দিয়ে একটি সিলভার বোল্টে স্ক্রু করেছিলেন।
ঐতিহাসিক ঘটনার পুনরাবৃত্তির আয়োজন করা হয়েছিল ইস্ট সেন্ট্রাল রেলওয়ে দ্বারা ৬ ডিসেম্বর ২০০৬-এ, একটি বিশেষ ঐতিহ্যবাহী ট্রেন "গ্র্যান্ড চর্ড কি রানি", যা ১৯৬৫ সালের স্টিম ইঞ্জিন দ্বারা টানা হয়েছিল, যা অতিথিদের গয়া থেকে গুজহান্ডি পর্যন্ত নিয়ে যাচ্ছিল।
শাখা লাইন
গ্র্যান্ড কর্ড তৈরির বেশ কয়েক বছর আগে, হাওড়া-দিল্লি মেইন লাইন থেকে গয়া পর্যন্ত একটি সংযোগ ১৯০০ সালে তৈরি করা হয়েছিল (সম্ভবত পাটনা-গয়া লাইন) এবং দক্ষিণ বিহার রেলওয়ে কোম্পানি (ইআইআর দ্বারা পরিচালিত) লক্ষীসরাই থেকে একটি লাইন স্থাপন করেছিল ১৮৭৯ সালে গয়া। ২০১০-২০১১-এর রেল বাজেটে কিউল-গয়া বিভাগ ঘোষণা করা হয়েছিল।
বেঙ্গল নাগপুর রেলওয়ে ব্যবস্থাটি 1889 সালে ইস্ট ইন্ডিয়ান রেলওয়ে কোম্পানি লাইনের সাথে সংযুক্ত ছিল, এইভাবে আসানসোলকে Adra থেকে সংযুক্ত করেছে। ১৯০৭ সালে আদ্রা গোমোতে গ্র্যান্ড কর্ডের সাথে সংযুক্ত ছিল।
চন্দ্রপুরা-মুড়ি-রাঁচি-হাতিয়া লাইন ১৯৫৭ সালে হয় এবং ১৯৬১ সালে শেষ হয়।
১৯০২ সালে, EIR-এর একটি শাখা লাইন সোন ইস্ট ব্যাঙ্ক (পরে নামকরণ করা হয় Son Nagar ) থেকে ডাল্টনগঞ্জ পর্যন্ত খোলা হয়। দক্ষিণ করণপুরা কয়লাক্ষেত্রের উন্নয়নের সাথে মধ্য ভারত কোলফিল্ড রেলওয়ে ১৯২৭ সালে Barkakana থেকে বারকাকানা পর্যন্ত এবং ১৯২৯ সালে বারকাকানা থেকে ডাল্টনগঞ্জ পর্যন্ত একটি লাইন চালু করে। এই লাইনগুলি পরবর্তীতে EIR দ্বারা নেওয়া হয়।
বিদ্যুতায়ন
Asansol থেকে নেতাজি এসসি বোস গোমোহ পর্যন্ত এই বিভাগের প্রধান লাইনের প্রসারিত বিদ্যুতায়ন 1960-61 সালে সম্পন্ন হয়েছিল। নেতাজি এসসি বোস গোমোহ থেকে গয়া পর্যন্ত প্রসারিত বিদ্যুতায়ন 1961-62 সালে সম্পন্ন হয়েছিল।
গোমোহ-বরকাকানা শাখা লাইনে উভয় প্রান্ত থেকে বিদ্যুতায়ন করা হয়েছিল: 1986-87 সালে গোমোহ থেকে ফুসরো, 1996-97 সালে বারকাকানা থেকে দানিয়া, 1997-98 সালে গোমিয়া থেকে গোমিয়া এবং গোমিয়া থেকে জরান্ডিহ।
গয়া-জাহানাবাদ সেক্টর 2002-2003 সালে বিদ্যুতায়িত হয়েছিল। পাটনা-গয়া রেল রুট 2003 সালের শেষের আগে রেলমন্ত্রী নীতীশ কুমার ঘোষণা করেছিলেন।
লোকো শেড
আসানসোল ভারতীয় রেলওয়ের প্রাচীনতম বৈদ্যুতিক লোকো শেডের বাড়ি। এটিতে WAG-5 এবং WAM-4 বৈদ্যুতিক লোকোমোটিভ রয়েছে।
Bokaro Steel City has a diesel loco shed with WDM-2 and WDM-3A locos. It has a large yard for Bokaro Steel Plant.
গতিসীমা
আসানসোল-গয়া বিভাগের বেশিরভাগ অংশ 'এ' ক্লাস লাইন হিসাবে শ্রেণীবদ্ধ করা হয়েছে যেখানে ট্রেনগুলি 160 পর্যন্ত চলতে পারে কিমি প্রতি ঘন্টা কিন্তু কিছু নির্দিষ্ট বিভাগে গতি ১২০-১৩০ পর্যন্ত সীমাবদ্ধ হতে পারে প্রতি ঘন্টায় কিমি। হাওড়া রাজধানী (হাওড়া এবং নতুন দিল্লির মধ্যে) গড়ে 85.8 গতিতে ভ্রমণ করে কিমি প্রতি ঘন্টা এবং শিয়ালদহ রাজধানী (শিয়ালদহ এবং নয়াদিল্লির মধ্যে) গড়ে ৮৪.৭০ গতিতে ভ্রমণ করে প্রতি ঘন্টায় কিমি।
রেলওয়ে পুনর্গঠন
১৯৫২ সালে, পূর্ব রেলওয়ে, উত্তর রেলওয়ে এবং উত্তর পূর্ব রেলওয়ে গঠিত হয়। ইস্টার্ন রেলওয়ে গঠিত হয়েছিল ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে । উত্তর রেলওয়ে মোগলসরাই, যোধপুর রেলওয়ে, বিকানের রেলওয়ে এবং পূর্ব পাঞ্জাব রেলওয়ের পশ্চিমে ইস্ট ইন্ডিয়ান রেলওয়ে কোম্পানির একটি অংশ নিয়ে গঠিত হয়েছিল। উত্তর-পূর্ব রেলওয়ে গঠিত হয়েছিল ওধ এবং তিরহুত রেলওয়ে, আসাম রেলওয়ে এবং বোম্বে, বরোদা এবং মধ্য ভারত রেলওয়ের একটি অংশ নিয়ে। পূর্ব মধ্য রেলওয়ে ১৯৯৬-৯৭ সালে তৈরি করা হয়েছিল।
অনকাপুদুর
অনকাপুদুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি পাম্মলের পশ্চিম দিকে অবস্থিত৷ একসময়ে অনকাপুদুর ঐতিহাসিক বয়নের ব্যবসার জন্য প্রসিদ্ধ ছিলো৷ তবে বর্তমান পদ্ধতির কাছে পুরাতন পদ্ধতির প্রসাদ্ধি ধীরে ধীরে হ্রাস পাওয়া শুরু হয়৷